PMIndiaData/PMIndiaSum huggingface dataset:
সি ও পি-২১ সম্মেলনে জলবায়ুর প্রতি সুবিচারই করা হয়েছে – বললেন প্রধানমন্ত্রী শ্রী নরেন্দ্র মোদী

প্রধানমন্ত্রী শ্রী নরেন্দ্র মোদী বলেছেন যে প্যারিসে সদ্য সমাপ্ত জলবায়ু পরিবর্তনের ওপর শীর্ষ সম্মেলনে জলবায়ুর প্রতি সুবিচার করা হয়েছে বলে তিনি মনে করেন। প্রধানমন্ত্রীর মতে, সি ও পি-২১-এর আলাপ-আলোচনায় এবং প্যারিস চুক্তি সম্পাদনে জলবায়ু পরিবর্তনের মোকাবিলায় বিশ্ব নেতৃবৃন্দের মিলিত প্রজ্ঞা ও দৃষ্টিভঙ্গীরই প্রতিফলন ঘটেছে। ট্যুইটের মাধ্যমে প্রধানমন্ত্রী মন্তব্য করেছেন যে প্যারিস চুক্তির ফলশ্রুতিতে লাভ-ক্ষতির দিক থেকে কারোর প্রতিই অবিচার করা হয়নি। জলবায়ুর প্রতি সুবিচার শেষ পর্যন্ত সম্ভব হয়েছে এবং সবুজতর ভবিষ্যতের লক্ষ্যে আমরা সকলে একযোগে কাজ করে চলেছি বলে প্রধানমন্ত্রী মন্তব্য করেছেন।
কেন্দ্রীয় মন্ত্রিসভা ভারত ও ফ্রান্সের মধ্যে মাদক চালানএবং তার ব্যবহার প্রতিরোধে স্বাক্ষরিত চুক্তিটি অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকেমাদক সেবন, মাদক চালান প্রতিরোধে ভারত ও ফ্রান্সের মধ্যে স্বাক্ষরিত একটি চুক্তিঅনুমোদন করেছে। মাদক চালান ও মাদক সেবনের মতো কু-প্রথা বন্ধে দুই দেশের মধ্যেসহযোগিতা বৃদ্ধির সংস্থান রয়েছে এই চুক্তিতে। এই লক্ষ্যে উভয় পক্ষ তথ্য ও অভিজ্ঞতাবিনিময় করবে এবং প্রাতিষ্ঠানিক ব্যবস্থা গড়ে তুলবে। এছাড়া, প্রাতিষ্ঠানিক পর্যায়েআলোচনা আদান-প্রদানের মধ্য দিয়ে এক দেশ থেকে অন্য দেশের মধ্যে মাদক চালান বন্ধ করেসন্ত্রাসবাদীদের অর্থের যোগান বন্ধ করার কথাও এই চুক্তিটিতে বলা হয়েছে। …
বেঙ্গালুরুর কেম্পেগৌড়া আন্তর্জাতিক বিমানবন্দরে ২ নম্বর টার্মিনালের উদ্বোধন করলেন প্রধানমন্ত্রী

য়াদিল্লি, ১১ নভেম্বর, ২০২২ বেঙ্গালুরুতে আজ কেম্পেগৌড়া আন্তর্জাতিক বিমানবন্দরে ২ নম্বর টার্মিনালের উদ্বোধন করেন প্রধানমন্ত্রী শ্রী নরেন্দ্র মোদী। বিমানবন্দর কর্তৃপক্ষের সঙ্গে এক আলোচনায় এই টার্মিনাল ২ বিল্ডিং – এর বিস্তারিত কাজকর্ম সম্পর্কে প্রধানমন্ত্রীকে জানানো হয়। প্রধানমন্ত্রী এই কেম্পেগৌড়া আন্তর্জাতিক বিমানবন্দরের টার্মিনাল ২ – এর হাঁটাপথটি ঘুরে দেখেন এবং কি ধরনের সুযোগ-সুবিধা এখানে রয়েছে – তিনি তাও প্রত্যক্ষ করেন। টার্মিনাল ২ – এর উপর নির্মিত একটি স্বল্প দৈর্ঘ্যের চলচ্চিত্রও প্রধানমন্ত্রী দেখেন। এক ট্যুইট বার্তায় প্রধানমন্ত্রী বলেন, “বেঙ্গালুরুর কেম্পেগৌড়া আন্তর্জাতিক বিমানবন্দরের এই টার্মিনাল ২ – এর ফলে অন্যান্য সুযোগ-সুবিধার পাশাপাশি, এই বিমানবন্দরে যাত্রী পরিবহণ ক্ষমতাও বৃদ্ধি পাবে। আমাদের শহরের কেন্দ্রগুলিতে প্রথম সারির পরিকাঠামোর সুবিধা সম্প্রসারণই আমাদের প্রচেষ্টার অঙ্গ। এই টার্মিনালটি খুব সুন্দর ও যাত্রী-বান্ধব। এর উদ্বোধন করতে পেরে আমি অত্যন্ত আনন্দিত”। প্রেক্ষাপট প্রায় ৫ হাজার কোটি টাকা ব্যয়ে বেঙ্গালুরুর কেম্পেগৌড়া আন্তর্জাতিক বিমানবন্দরে টার্মিনাল ২ নির্মিত হয়েছে। এই টার্মিনালের ফলে যাত্রী পরিবহণ ক্ষমতা দ্বিগুণ বৃদ্ধি পাবে। বর্তমানে যেখানে প্রায় আড়াই কোটি যাত্রী পরিবহণ করে, এখন তা বেড়ে হবে বার্ষিকি ৫-৬ কোটি। এই টার্মিনাল ২ বেঙ্গালুরুর গার্ডেন সিটির প্রতি এক শ্রদ্ধার নিদর্শন-স্বরূপ এবং বাগানের মধ্য দিয়ে যাত্রী চলার পথ এক অনন্য অভিজ্ঞতা-স্বরূপ। হ্যাঙ্গিং গার্ডেন এবং বাইরের বাগানের বিস্তৃত পরিসর মিলে যাত্রীরা প্রায় ১০ হাজার স্কোয়ার ফুটেরও বেশি এলাকা সবুজের সান্নিধ্য উপভোগ করতে পারবেন। ১০০ শতাংশ পুনর্নবীকরণযোগ্য শক্তির ব্যবহার সুনিশ্চিত করে এই বিমানবন্দর এক দৃষ্টান্ত স্থাপন করেছে। অনুষ্ঠানে উপস্থিত ছিলেন কর্ণাটকের মুখ্যমন্ত্রী শ্রী বাসবরাজ বোম্বাই, কর্ণাটকের রাজ্যপাল শ্রী থাওয়ার চাঁদ গেহলট এবং কেন্দ্রীয় মন্ত্রী শ্রী প্রহ্লাদ যোশী।
এইচপিআইএল-এ নতুন ইক্যুইটি এবং টিসিএল-এর অতিরিক্ত জমিএই সংস্থাকে হস্তান্তরের প্রস্তাব কেন্দ্রীয় মন্ত্রিসভায় অনুমোদিত হয়েছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয়মন্ত্রিসভার বৈঠকে হেমিস্ফিয়ার প্রোপার্টিজ ইন্ডিয়া লিমিটেডের প্রশাসনিক নিয়ন্ত্রণটেলিযোগাযোগ দপ্তর থেকে আবাসন এবং পুর সংক্রান্ত মন্ত্রকের হাতে হস্তান্তরেরসিদ্ধান্ত অনুমোদিত হয়েছে। তবে তার আগে ৭০০ কোটি এবং ৫১ কোটি টাকার ইক্যুইটি এইসংস্থাকে দেওয়া হবে। এই কোম্পানিকে ভারত সরকারের ঋণ এবং অতিরিক্ত জমি পৃথকীকরণেরজন্য একটি ব্যবস্থা রূপায়ণের বিষয়টিও অনুমোদিত হয়েছে। হেমিস্ফিয়ার প্রোপার্টিজ ইন্ডিয়া লিমিটেড’কে ৭০০ কোটিটাকার ইক্যুইটি দেওয়ার জন্য ১০ টাকা মূল্যের ৭০ কোটি শেয়ার ছাড়া হবে। এছাড়া, ভারতসরকারের অর্থনৈতিক বিষয় সংক্রান্ত বিভাগের নির্ধারিত সুদের হারে ৫১ কোটি টাকানিশ্চিত ঋণের ব্যবস্থা করা হবে। রিয়েল এস্টেটের ব্যবসা ক্ষেত্রে প্রত্যক্ষ বৈদেশিকবিনিয়োগ সংক্রান্ত ভারত সরকারের নীতি রূপায়ণ থেকে এইচপিআইএল-কে ছাড় দেওয়া হবে।এছাড়া, তাদের অতিরিক্ত জমি বিক্রি, দীর্ঘমেয়াদী লীজ প্রভৃতি ক্ষেত্রে সিদ্ধান্তনেওয়ার জন্য ক্ষমতা হস্তান্তরের সিদ্ধান্ত অনুমোদিত হয়েছে। অন্যদিকে, এইচপিআইএল-এরইক্যুইটি হস্তান্তর এবং পরিচালনের নিয়ন্ত্রণের দায়িত্ব যোগাযোগ মন্ত্রকের আওতায়টেলিযোগাযোগ দপ্তরের হাত থেকে আবাসন ও পুর সংক্রান্ত মন্ত্রকের হাতে দেওয়া হয়েছে।এই সিদ্ধান্ত রূপায়ণের জন্য টেলিযোগাযোগ দপ্তরকে সব ধরনের পদক্ষেপ নেওয়ার জন্যকর্তৃত্ব প্রদান করা হয়েছে। এরফলে, টাটা কম্যুনিকেশন-এর কাছ থেক অতিরিক্ত জমিহেমিস্ফিয়ার ইন্ডিয়া প্রোপার্টি লিমিটেডের কাচহ থেকে বিচ্ছন্ন করার প্রক্রিয়া সুগমহবে এবং এই সংস্থার কাজ সুচারু রূপে সম্পন্ন করা যাবে।
প্রধানমন্ত্রীর সঙ্গে সাক্ষাৎ করলেন সিঙ্গাপুরের উপ- প্রধানমন্ত্রী এবং অর্থমন্ত্রী

প্রধানমন্ত্রী শ্রী নরেন্দ্র মোদীর সঙ্গে আজ সাক্ষাৎ করলেন সিঙ্গাপুরের উপ-প্রধানমন্ত্রী এবং অর্থমন্ত্রী শ্রী হেং সুই কেট । শ্রী সুই কেট , সিঙ্গাপুরের প্রধানমন্ত্রী শ্রী লি সিয়েন লুং এবং এমিরেটাস মন্ত্রী শ্রী গো চক টং-এর পক্ষ থেকে শুভেচ্ছা জানান। শ্রী নরেন্দ্র মোদী , শ্রী লুং এবং শ্রী টং-এর সঙ্গে তাঁর ইতিবাচক বৈঠকের কথা স্মরণ করেন। তিনি শ্রী সুই কেটের মাধ্যমে তাঁদের শুভেচ্ছা জানান। গতমাসে নিউ ইয়র্কে রাষ্ট্রসঙ্ঘে মহাত্মা গান্ধীর সার্ধ জন্মশতবার্ষিকী উপলক্ষে আয়োজিত অনুষ্ঠানে সিঙ্গাপুরের প্রধানমন্ত্রী শ্রী লি সিয়েন লুং-এর অংশগ্রহণে প্রধানমন্ত্রী সন্তোষ প্রকাশ করেন। সিঙ্গাপুরের উপ-প্রধানমন্ত্রী শ্রী সুই কেট জানান, কেন্দ্রের সংস্কারমুখী নানান পদক্ষেপের ফলে ভারতের পরিকাঠামো-সহ সব ক্ষেত্রে বিনিয়োগের সুযোগ বেড়েছে। তিনি আর্থিক প্রযুক্তি-সহ প্রযুক্তির সব ক্ষেত্রে ভারত ও সিঙ্গাপুরের মধ্যে সহযোগিতা বাড়ানোর কথা উল্লেখ করেন। প্রধানমন্ত্রী শ্রী নরেন্দ্র মোদী দুই দেশের মধ্যে বিনিয়োগ ও বাণিজ্যিক সম্পর্ক বৃদ্ধিতে সন্তোষ প্রকাশ করেন। তিনি বলেন, সিঙ্গাপুরে রূপে কার্ড এবং ভীম অ্যাপ চালু হওয়ায় তা আর্থিক লেনদেন বৃদ্ধিতে সহায়ক হয়ে উঠেছে। তিনি জানান, সিঙ্গাপুরের ছাত্রছাত্রীদের চেন্নাই-এ দ্বিতীয় হ্যাকাথনে অংশগ্রহণের ফলে তা সফল হয়েছে। প্রধানমন্ত্রী জানান, এই উদ্যোগের মাধ্যমে দুটি দেশের মধ্যে ব্যবসা বাণিজ্য ও উদ্ভাবনের ক্ষেত্রে অংশীদারিত্বের দিকটি যথেষ্ট প্রকাশ পেয়েছে। ctober….
প্রধানমন্ত্রীর কাছে প্রশাসন সংক্রান্ত বিষয়ে মতামত ও পরামর্শ পেশ করলো সচিবদের দুটি গ্রুপ

প্রধানমন্ত্রী শ্রী নরেন্দ্র মোদি প্রশাসনের বিভিন্ন ক্ষেত্রে পরিবর্তন আনতে সচিবদের ভাবনা-চিন্তার জন্য উৎসাহিত করার প্রেক্ষিতে সচিবদের দুটি গ্রুপ এই লক্ষ্যে তাদের ভাবনা ও পরামর্শ উপস্থাপন করেছে। প্রধানমন্ত্রী শ্রী নরেন্দ্র মোদির কাছে যে বিষয়গুলি সম্পর্কে সচিবদের দুটি গ্রুপ তাদের পরামর্শ উপস্থাপন করেছে, সেগুলির মধ্যে রয়েছে উদ্ভাবনীমূলক বা প্রগতিশীল বাজেট এবং স্বচ্ছ ভারত ও গঙ্গা পুনরুজ্জীবন। কেন্দ্রীয় মন্ত্রী শ্রী রাজনাথ সিং, শ্রী অরুন জেটলি, শ্রীমতি সুষমা স্বরাজ, শ্রী নীতিন গড়কড়ি এবং শ্রী মনোহর পার্রিকর সহ ভারত সরকারের সকল সচিবদের উপস্থিতিতে এই বিষয় আধারিত পরামর্শ দুই গ্রুপের সচিবরা উপস্থাপন করেন। এর আগে ১২ জানুয়ারি সচিবদের প্রথম গ্রুপটি শক্তি সংরক্ষণ ও কার্যকারিতা সম্পর্কে তাদের ভাবনা ও পরামর্শ উপস্থাপন করেছেন।
পরিবর্তনের বাস্তবায়ন সহজেইচোখে পড়ে  : লক্ষ্ণৌতেউত্তরপ্রদেশ বিনিয়োগকারী সম্মেলন, ২০১৮-র উদ্বোধনকালে বললেন প্রধানমন্ত্রী

পরিবর্তনযখন বাস্তবায়িত হয়, তখন তা সকলেই প্রত্যক্ষ ও উপলব্ধি করেন। আজলক্ষ্ণৌতে আয়োজিত ‘উত্তরপ্রদেশ বিনিয়োগকারী সম্মেলন, ২০১৮’র উদ্বোধনকালে একথা বলেনপ্রধানমন্ত্রী শ্রী নরেন্দ্র মোদী। এই রাজ্যে দক্ষতা এবং সহায়সম্পদের প্রাচুর্যরয়েছে বলে তিনি উল্লেখ করেন। প্রধানমন্ত্রীর মতে, বিভিন্ন ক্ষেত্রের উপযোগী নানাধরনের নীতি রচনা করে তা অনুসরণ করার চেষ্টা করছে এই রাজ্যটি। রাজ্যের কৃষক, নারী এবংযুবসমাজকে দেওয়া প্রতিশ্রুতি পালনে যে রাজ্য সরকার একনিষ্ঠ, একথাও শ্রী মোদী তুলেধরেন তাঁর উদ্বোধনী ভাষণে। প্রধানমন্ত্রীবলেন, উত্তরপ্রদেশ রাজ্যে এই ধরনের একটি বড় আকারের বিনিয়োগকারী সম্মেলনের আয়োজনএবং তাতে বিনিয়োগ কর্তাদের ব্যাপকভাবে অংশগ্রহণ পরিবর্তনেরই সূচক। খুবইস্বল্পকালের মধ্যে রাজ্যকে উন্নয়ন ও সমৃদ্ধির পথে চালিত করার জন্য রাজ্য সরকারকেঅভিনন্দন জানান তিনি। শ্রী মোদীবলেন, উত্তরপ্রদেশ বর্তমানে ‘একটি জেলা, একটি বিশেষ কর্মসূচি’– এই নীতি অনুসরণ করেচলেছে। এর বাস্তবায়নে কেন্দ্রীয় সরকারের ‘দক্ষ ভারত কর্মসূচি’, ‘স্ট্যান্ড আপইন্ডিয়া’, ‘স্টার্ট আপ ইন্ডিয়া’ এবং ‘প্রধানমন্ত্রী মুদ্রা যোজনা’র মতোকর্মসূচিগুলি বিশেষভাবে সাহায্য করবে বলে তিনি মনে করেন। ‘প্রধানমন্ত্রীকৃষিসম্পদ যোজনা’ কৃষিক্ষেত্রে বর্জ্যের হার কমিয়ে আনতে বিশেষভাবে সাহায্য করবেবলে উল্লেখ করেন শ্রী নরেন্দ্র মোদী। তিনি বলেন, উত্তরপ্রদেশে প্রচুর মাত্রায় আখেরউৎপাদন হয়। সুতরাং, এখানে ইথানল উৎপাদনের প্রভূত সম্ভবনা রয়েছে। উত্তরপ্রদেশেএকটি প্রতিরক্ষা শিল্প করিডর স্থাপনের কথাও ঘোষণা করেন প্রধানমন্ত্রী। বুন্দেলখণ্ডঅঞ্চলের উন্নয়নে এই করিডরটি এক সহায়ক ভূমিকা পালন করবে বলে মনে করেন তিনি। পরেরবছর, প্রয়াগে কুম্ভ মেলা আয়োজনের কথাও ঘোষণা করেন শ্রী মোদী। বিশ্বে এটি একবৃহত্তম মেলা রূপে চিহ্নিত হবে বলে তাঁর ধারণা। /
শ্রী ত্রিদন্ডী শ্রীমন্নারায়ন রামানুজ চিন্না জীয়ার স্বামীজি প্রধানমন্ত্রীর সঙ্গে সাক্ষাৎ করলেন

শ্রী ত্রিদন্ডী শ্রীমন্নারায়ন রামানুজ চিন্না জীয়ার স্বামীজি প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করলেন। স্বামীজি প্রধানমন্ত্রীকে আগামী ২০১৭ সালে রামানুজাচার্য স্বামীর এক হাজার তম জন্মবার্ষিকী উদযাপনের প্রস্তাবিত কর্মসূচী এবং ওই উপলক্ষে হায়দ্রাবাদে রামানুজাচার্য স্বামীর ২১৬ ফুট দীর্ঘ ধাতব মূর্তির স্হাপনের কর্মসূচীর সস্পর্কে অবহিত করেন। রামানুজাচার্য স্বামী ছিলেন আধ্যাত্মিক জগতের একমহান ব্যক্তিত্ব, যাঁর আর্বিভাব ঘটেছিল ১০১৭ খ্রীষ্টাব্দে।
২০০১ সালে সংসদে জঙ্গী হামলায় নিহতদের প্রতি প্রধানমন্ত্রীর শ্রদ্ধা

প্রধানমন্ত্রী শ্রী নরেন্দ্র মোদী ২০০১ সালে সংসদ চত্বরে জঙ্গীহামলায় নিহত শহীদদের প্রতি আজ শ্রদ্ধা জানিয়েছেন। এক বার্তায় প্রধানমন্ত্রী বলেছেন, “ আমাদের সংসদকে রক্ষা করার জন্য যে সব জওয়ানরা প্রাণ বিসর্জন দিয়েছিলেন, তাঁদের আজ আমরা শ্রদ্ধা জানাচ্ছি। তাঁদের আত্মবলিদান আমরা কখনোই ভুলব না।“ /
বিজ্ঞান, প্রযুক্তি, কৃষিইত্যাদি ক্ষেত্রে পারস্পরিক সুবিধার জন্য বিজ্ঞান ও প্রযুক্তিগত সহযোগিতায় ভারত ওবেলারুশের মধ্যে চুক্তিতে মন্ত্রিসভার অনুমোদন

নয়া দিল্লি: ১৬ নভেম্বর: প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভার বৈঠকে বৃহস্পতিবার বিজ্ঞান,প্রযুক্তি, কৃষি ইত্যাদি ক্ষেত্রে পারস্পরিক সুবিধার জন্য বিজ্ঞান ও প্রযুক্তিগতসহযোগিতায় ভারতীয় জাতীয় বিজ্ঞান আকাদেমি (আই.এন.এস.এ.) ও বেলারুশের জাতীয় বিজ্ঞানআকাদেমির (এন.এ.এস.বি.) মধ্যেকার চুক্তি নিয়ে অবহিত করা হয়| গত ১২ সেপ্টেম্বর (২০১৭) বেলারুশের রাষ্ট্রপতিশ্রী আলেকজান্ডার লুকাশেঙ্কোর ভারত সফরের সময় নয়া দিল্লিতে এই চুক্তি স্বাক্ষরিতহয়েছিল| এই চুক্তি মূলত ভারত ও বেলারুশের বিশ্বমানেরপ্রযুক্তিগুলো চিহ্নিত করা, নির্ধারণ করা এবং বাণিজ্যিকরণের জন্যই করা হয়েছে| এইচুক্তি গবেষণা ও প্রযুক্তির আদান-প্রদান, দুই পক্ষের বিশেষজ্ঞদের আসা-যাওয়া, যৌথকর্মশালা ইত্যাদির মাধ্যমে দুই দেশের প্রতিষ্ঠানগুলোকে সহায়তার মধ্য দিয়েবৈজ্ঞানিক ও আর্থিক অগ্রগতি সূচিত করবে| .
দক্ষিণ এশীয় উপগ্রহ – কয়েকটিউল্লেখযোগ্য বৈশিষ্ট্য

দক্ষিণ এশিয়ার প্রতিবেশী রাষ্ট্রগুলিকে ভারতের এক অভিনব উপহার হিসেবেউৎক্ষিপ্ত হয়েছে দক্ষিণ এশীয় উপগ্রহ। এর মাধ্যমে মহাকাশ দৌত্য পৌঁছে গেছে এক নতুনউচ্চতায়। · প্রতিবেশী দেশগুলি কোনরকম ব্যয় ছাড়াই এই যোগাযোগ উপগ্রহের সুযোগ গ্রহণকরতে পারবে। এ ধরনের অসামান্য ঘটনার নজির আজ পর্যন্ত বিশ্বে স্থাপিত হয়নি। · দু’টন ওজনের এই উপগ্রহ গড়ে তোলা হয়েছে ২৩০ কোটি টাকা ব্যয়ে তিন বছরেরপরিশ্রমে। · উপগ্রহের সুযোগ পৌঁছে যাবে দক্ষিণ এশিয়ার সর্বত্র। · দক্ষিণ এশীয় উপগ্রহটির রয়েছে ১২ কেইউ ট্রান্সপন্ডার্স যা ভারতেরপ্রতিবেশী দেশগুলি যোগাযোগ প্রসারের কাজে ব্যবহারের সুযোগ লাভ করবে। · প্রত্যেক দেশই অন্ততপক্ষে একটি ট্রান্সপন্ডারের সুযোগকে কাজে লাগাতেপারবে। এর মাধ্যমে তারা সাজিয়ে নিতে পারবে নিজস্ব কর্মসূচিগুলিকেও। · এই উপগ্রহ ব্যবস্থায় ডিটিএইচ টেলিভিশন, ভি-স্যাট যোগাযোগ, টেলি-শিক্ষা,টেলি-মেডিসিন এবং বিপর্যয় মোকাবিলার উপযোগী ব্যবস্থা গ্রহণ সম্ভব। ভূমিকম্প,বন্যা, ঘূর্ণাবর্ত এবং সুনামির মতো কঠিন পরিস্থিতিতে এটি গুরুত্বপূর্ণ যোগাযোগরক্ষার কাজ করে যাবে। · এই উপগ্রহটির সাহায্যে উপকৃত দক্ষিণ এশীয় রাষ্ট্রগুলির প্রধানরা পরস্পরেরসঙ্গে যুক্ত হতে পারবেন ভিডিও কনফারেন্সের মাধ্যমে। /
গুরু গোবিন্দসিং-জির চিন্তাভাবনা ও আদর্শে অনুপ্রাণিত বহুজন – বললেন প্রধানমন্ত্রী

গুরুগোবিন্দ সিং-জি কিভাবে বহু মানুষকে অনুপ্রাণিত করেছেন সে কথা জানা উচিৎ সমগ্রবিশ্ববাসীর। জ্ঞান ও প্রজ্ঞা ছিল তাঁর শিক্ষাদর্শের গভীরতায়। তাঁর চিন্তাভাবনা ওআদর্শ প্রেরণা যুগিয়েছে অসংখ্য মানুষকে। শুধুমাত্র সাহসিকতাই নয়, আরও অনেক গুণ ওবৈশিষ্ট্য ছিল গুরু গোবিন্দ সিং-জির ব্যক্তিত্বে যা আমাদের মধ্যে সম্ভ্রম জাগিয়েতোলে। আজপাটনায় শ্রী গুরু গোবিন্দ সিং-জি মহারাজের ৩৫০তম ‘প্রকাশ পর্ব’ অনুষ্ঠানে যোগ দিয়েএ কথা বলেন প্রধানমন্ত্রী শ্রী নরেন্দ্র মোদী। গুরু গোবিন্দ সিং-জির ওপর একটিস্মারক ডাকটিকিটও তিনি প্রকাশ করেন এই উপলক্ষে। প্রধানমন্ত্রীবলেন, কোনরকম সামাজিক ভেদাভেদে বিশ্বাস করতেন না গুরু গোবিন্দ সিং-জি। তাঁর কাছেসকলেই ছিল সমান আদরণীয়। ভবিষ্যৎপ্রজন্মকে মদ্যপান থেকে দূরে রাখতে বিহারের মুখ্যমন্ত্রী শ্রী নীতীশ কুমার যেউদ্যোগ গ্রহণ করেছেন সেজন্য তাঁর বিশেষ প্রশংসা করেন প্রধানমন্ত্রী। জাতির বিকাশেবিহার যে এক গুরুত্বপূর্ণ ভূমিকা পালন করতে পারে সে বিষয়ে তাঁর দৃঢ় আস্থা ওবিশ্বাসের কথা ব্যক্ত করেন তিনি। /
নয়ডা এবং দক্ষিণ দিল্লির মধ্যে মেট্রোর ম্যাজেন্টা লাইনের উদ্বোধন করবেনপ্রধানমন্ত্রী

২৫ ডিসেম্বর নয়াদিল্লি মেট্রোর নতুন ম্যাজেন্টা লাইনের একটি অংশের উদ্বোধনকরবেন প্রধানমন্ত্রী শ্রী নরেন্দ্র মোদী। এই অংশটি নয়ডার বোটানিক্যাল গার্ডেনঅঞ্চলটিকে যুক্ত করেছে দিল্লির কালকাজি মন্দিরের সঙ্গে। এর ফলে, নয়ডা ও দক্ষিণদিল্লির মধ্যে যাতায়াতের সময়ে অনেকটাই সাশ্রয় হবে। উদ্বোধন উপলক্ষে নয়ডায় একজনসমাবেশেও ভাষণ দেবেন প্রধানমন্ত্রী। দেশের নাগরিক পরিবহণ ব্যবস্থার আধুনিকীকরণে কেন্দ্রীয় সরকারের বিশেষ কর্মপ্রচেষ্টারএকটি অঙ্গ হ’ল মেট্রোর এই সংযোগ প্রকল্পটি। দেশের শহরাঞ্চলগুলিতে দ্রুত গণপরিবহণব্যবস্থাকে যে ক্রমশ প্রযুক্তি-কেন্দ্রিক এবং পরিবেশ-বান্ধব করে তোলা হচ্ছে – এইঘটনা তারই প্রমাণ। এ বছর অর্থাৎ ২০১৭’তে এটি হ’ল প্রধানমন্ত্রীর তৃতীয় মেট্রো লাইন উদ্বোধন।এর আগে জুন মাসে তিনি কোচি মেট্রো এবং গত নভেম্বরে হায়দরাবাদ মেট্রো জাতির উদ্দেশেউৎসর্গ করেছিলেন। দুটি অনুষ্ঠানেই জনসমাবেশে ভাষণ দেওয়ার আগে উদ্বোধন করা নতুনলাইনটি ধরে মেট্রো সফর করেছেন তিনি। জাতীয় রাজধানী অঞ্চলে বিভিন্ন অনুষ্ঠানে যোগ দিতে যাওয়ার সময়ে মেট্রো’তেপ্রায়ই সফর করেছেন শ্রী নরেন্দ্র মোদী। ২০১৬’র জানুয়ারি’তে তিনি এবং ফরাসিপ্রেসিডেন্ট মিঃ ওল্যাদঁ আন্তর্জাতিক সৌর সহযোগিতা কেন্দ্রের সদর দপ্তরটি যৌথভাবেউদ্বোধনের লক্ষ্যে দিল্লি থেকে গুরগাঁও পর্যন্ত মেট্রো রেলে সফর করেছিলেন।সাম্প্রতিককালে এ বছর এপ্রিল মাসে শ্রী মোদী এবং অস্ট্রেলিয়ার প্রধানমন্ত্রী মিঃম্যালকম টার্নবুল একত্রে মেট্রো সফর করেন অক্ষরধাম মন্দির পরিদর্শনের জন্য। প্রসঙ্গত উল্লেখ্য, দেশের গণপরিবহণ ব্যবস্থাকে দ্রুত ও আধুনিক করে তুলতে গতসাড়ে তিন বছরে প্রায় ১৬৫ কিলোমিটার দৈর্ঘ্যের ৯টি মেট্রো প্রকল্পের সূচনা করেছেকেন্দ্রীয় সরকার। অন্যদিকে, মোট ১৪০ কিলোমিটার বিস্তৃতির আরও ৫টি নতুন মেট্রো রেলপ্রকল্পের অনুমোদনের কাজও সম্পূর্ণ হয়েছে। প্রস্তাব রয়েছে, পরবর্তী দু’বছরে আড়াইশোকিলোমিটার দৈর্ঘ্য বরাবর মেট্রো লাইন পাতার। …
ভারত ও ইকুয়েটরিয়াল গিনি-র মধ্যে পরম্পরাগত ওষুধের ক্ষেত্রে সহযোগিতা গড়ে তোলার সমঝোতাপত্রে মন্ত্রিসভার অনুমোদন

ভারত ও ইকুয়েটরিয়াল গিনি-র মধ্যে পরম্পরাগত ওষুধের ক্ষেত্রে সহযোগিতা গড়ে তুলতে স্বাক্ষরিত সমঝোতাপত্রের ব্যাপারে কর্মপরবর্তী অনুমোদন দিয়েছে কেন্দ্রীয় মন্ত্রীসভা। প্রধানমন্ত্রীর পৌরহিত্যে গত বুধবার (১৬ই মে) কেন্দ্রীয় মন্ত্রিসভার বৈঠকে এই বিষয়টি মঞ্জুর হয়। উল্লেখ করা যেতে পারে, গত ৮ই এপ্রিল দু দেশের মধ্যে পরম্পরাগত ওষুধ ক্ষেত্রে সহযোগিতা গড়ে তোলার ক্ষেত্রে সমঝোতাপত্র স্বাক্ষরিত হয়। এই সমঝোতার ফলে পরম্পরাগত ওষুধের ক্ষেত্রে দুই দেশের মধ্যে দ্বিপাক্ষিক সহযোগিতা আরও বৃদ্ধি পাবে। পরম্পরাগত ওষুধের ক্ষেত্রে গবেষনা, প্রশিক্ষন, বৈঠক আয়োজন ছাড়াও বিশেষজ্ঞ আদান-প্রদানের সংস্হান রয়েছে সমঝোতাপত্রে। এজন্য প্রয়োজনীয় খরচ বর্তমান বাজেট ও আয়ুষ মন্ত্রকের প্রকল্প থেকে মেটানো হবে। /
বেলমন্ট ফোরাম সচিবালয়কেআর্থিক সহায়তা প্রসারের লক্ষ্যে সহযোগিতা চুক্তিতে অনুমোদন কেন্দ্রীয় মন্ত্রিসভার

বেলমন্ট ফোরাম সচিবালয়কে সহায়তা প্রসারের লক্ষ্যে ফ্রান্সের জাতীয় গবেষণাসংস্থার (এ এন আর) সঙ্গে সহযোগিতা চুক্তি সম্পাদনের প্রস্তাব বুধবার অনুমোদিত হ’লকেন্দ্রীয় মন্ত্রিসভার বৈঠকে। ২০১৫ সালের জানুয়ারি থেকে ২০১৭ সালের ডিসেম্বরপর্যন্ত ৪০,০০০ ইউরোর মাধ্যমে এই সহায়তা প্রসারের সংস্থান রয়েছে চুক্তিটির আওতায়।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকেএদিন ২০১৭’র পরেও বেলমন্ট ফোরাম সচিবালয়কে আর্থিক সহায়তা যুগিয়ে যাওয়ার বিষয়টিতেসম্মতি দেওয়া হয়। প্রসঙ্গত উল্লেখ্য, জলবায়ু পরিবর্তন সম্পর্কিত সমীক্ষা ও গবেষণার কাজেবিশ্বের যে সমস্ত প্রধান প্রধান দেশ আর্থিক সহায়তা প্রসারের অঙ্গীকার নিয়ে এগিয়েএসেছিল, তাদের উদ্যোগেই ২০০৯ সালে গড়ে ওঠে বেলমন্ট ফোরাম। এটি হ’ল এমনই এক মঞ্চ,যা সুনির্দিষ্ট ক্ষেত্রগুলিকে চিহ্নিত করে আন্তর্জাতিক পর্যায়ে পরিবেশগত পরিবর্তনসম্পর্কে সমীক্ষা ও গবেষণার কাজে বিশেষভাবে সাহায্য করে। প্রকৃতি বিজ্ঞানী ও সমাজবিজ্ঞানীদের সমীক্ষা ও গবেষণা সংক্রান্ত কাজ পরিচালিত হয় এই বিশেষ কর্মসূচিরআওতায়। বেলমন্ট ফোরামের সদস্যদের মধ্যে রয়েছে – ভারত, অস্ট্রেলিয়া, ব্রাজিল,কানাডা, ইউরোপীয় কমিশন, ফ্রান্স, জার্মানি, জাপান, নেদারল্যান্ড, দক্ষিণ আফ্রিকা,যুক্তরাজ্য, মার্কিন যুক্তরাষ্ট্র ইত্যাদি। ভারতের ভূ-বিজ্ঞান মন্ত্রক ২০১২ সালথেকেই বেলমন্ট ফোরামে ভারতের প্রতিনিধিত্ব করে আসছে। বেলমন্ট ফোরাম সচিবালয়ের ব্যয়বহন করা হয় সদস্য রাষ্ট্রগুলির পক্ষ থেকেই।
নিউজিল্যান্ডের প্রধানমন্ত্রী জেসিন্ডা আর্ডেনের সঙ্গে প্রধানমন্ত্রীর দ্বিপাক্ষিক বৈঠক

নিউ ইয়র্কে রাষ্ট্রসঙ্ঘের সাধারণ সভার বৈঠকের ফাঁকে প্রধানমন্ত্রী শ্রী নরেন্দ্র মোদী নিউজিল্যান্ডের প্রধানমন্ত্রী শ্রীমতি জেসিন্ডা আর্ডেনের সঙ্গে সাক্ষাৎ করেন। উভয় নেতা দ্বিপাক্ষিক সম্পর্কের পর্যালোচনার পাশাপাশি রাজনৈতিক, অর্থনৈতিক, প্রতিরক্ষা, নিরাপত্তা এবং জনগণের মধ্যে যোগাযোগ বাড়ানোর লক্ষ্যে নানা পদক্ষেপ গ্রহণের বিষয়ে আলোচনা করেন। ম্যানিলায় ২০১৭ সালে তাঁদের বৈঠকের প্রসঙ্গ, ২০১৬র অক্টোবরে নিউজিল্যান্ডের প্রাক্তণ প্রধানমন্ত্রীর ভারত সফর নিয়ে আলোচনা হয়। এগুলির মধ্যে দিয়ে দ্বিপাক্ষিক সম্পর্কের উন্নয়নে প্রাতিষ্ঠানিক উদ্যোগ গড়ে উঠেছে। রাষ্ট্রসঙ্ঘের সাধারণ সভার বৈঠকের ফাঁকে ২৪ সেপ্টেম্বর ‘বর্তমান যুগে গান্ধীজির প্রাসঙ্গিকতা‘ শীর্ষক অনুষ্ঠানে শ্রীমতি আর্ডেন আমন্ত্রণ গ্রহণ করায়, শ্রী নরেন্দ্র মোদী তাঁকে ধন্যবাদ জানান। ‘ইন্ডিয়া ২০২২- ইনভেস্টিং ইন দ্য রিলেশনশিপ’ শীর্ষক নিউজিল্যান্ডের কৌশলগত উদ্যোগের বিষয় জেসিন্ডা আর্ডেন প্রধানমন্ত্রীকে অবগত করেন। এই উদ্যোগের অঙ্গ হিসেবে ‘এনজেড- আইএনসি. ইন্ডিয়া স্ট্র্যাটেজি ২০১১’ গঠন করা হয়েছে। শ্রীমতি আর্ডেন বলেন নিউজিল্যান্ডে বসবাসকারী ভারতীয় বংশোদ্ভুত এবং ভারতীয় ছাত্ররা দুদেশের মধ্যে সেতুবন্ধন গড়ে তুলেছেন। উভয় দেশের সৌহার্দ্যপূর্ণ সম্পর্ক গড়ে তোলার ক্ষেত্রে তাঁদের অবদানের কথাও তিনি উল্লেখ করেন। তাঁরা পারস্পরিক স্বার্থ সংশ্লিষ্ট বিভিন্ন আঞ্চলিক ও আন্তর্জাতিক বিষয় নিয়ে আলোচনা করেন। এছাড়া দুদেশের মধ্যে পর্যটন সহ বিভিন্ন বিষয়ে তাদের মধ্যে মতবিনিময় হয়। দুটি দেশ পুলওয়ামা এবং ক্রাইস্টচার্চ জঙ্গি হানার তীব্র নিন্দা করে এবং এই সমস্যা মোকাবিলায় একে অন্যকে সহযোগিতার প্রসঙ্গে অঙ্গীকার পুনর্ব্যক্ত করে। ভারত ‘ক্রাইস্টচার্চ কল অফ অ্যাকশন’ কর্মসূচিতে নিউজিল্যান্ড এবং ফ্রান্সের যৌথ উদ্যোগকে সমর্থন করে।
মহারাষ্ট্রে সেন্ট্রাল অ্যালুমিনিয়াম ডিপো’তে অগ্নিকাণ্ড : প্রাণহানির ঘটনায় উদ্বেগ প্রধানমন্ত্রীর

মহারাষ্ট্রের পালগাঁও-এ সেন্ট্রাল অ্যালুমিনিয়াম ডিপো’তে অগ্নিকাণ্ডের ঘটনায় যাঁরা প্রাণ হারিয়েছেন তাঁদের শোকসন্তপ্ত পরিবার-পরিজনদের গভীর সমবেদনা জানিয়েছেন প্রধানমন্ত্রী শ্রী নরেন্দ্র মোদী। একইসঙ্গে, আহতরা যাতে দ্রুত সুস্থ হয়ে ওঠেন, সেজন্য প্রার্থনাও জানিয়েছেন তিনি। এক বার্তায় প্রধানমন্ত্রী বলেছেন, “মহারাষ্ট্রের পালগাঁও-এ সেন্ট্রাল অ্যালুমিনিয়াম ডিপো’তে অগ্নিকাণ্ডের ঘটনায় মানুষ প্রাণ হারিয়েছেন জেনে আমি শোকাহত। মৃত ব্যক্তিদের শোকসন্তপ্ত পরিবার-পরিজনকে জানাই আমার গভীর সমবেদনা। এই ঘটনায় যাঁরা আহত হয়েছেন, তাঁরা দ্রুত সুস্থ হয়ে উঠুন এই প্রার্থনা জানাই। ঘটনাস্থল পরিদর্শন করে পরিস্থিতি খতিয়ে দেখার জন্য প্রতিরক্ষা মন্ত্রী শ্রী মনোহর পাররিকর’কে আমি নির্দেশ দিয়েছি”।
চেটি চাঁদ উপলক্ষ্যে প্রধানমন্ত্রীর শুভেচ্ছা

নয়াদিল্লী, ১৩ এপ্রিল, ২০২১ প্রধানমন্ত্রী শ্রী নরেন্দ্র মোদী চেটি চাঁদ উপলক্ষ্যে জনসাধারণকে শুভেচ্ছা জানিয়েছেন। এক ট্যুইট বার্তায় শ্রী মোদী বলেছেন, ‘চেটি চাঁদ উপলক্ষ্যে, বিশেষত সিন্ধ্রি সম্প্রদায়কে শুভেচ্ছা জানাই। প্রভু ঝুলেলালের আর্শিবাদ আমাদের সকলের ওপর বর্ষিত হোক। নতুন বছরে সকলের মনস্কামনা পূর্ণ হোক আমি সেই প্রার্থনাই করি।’
দ্বিপাক্ষিক উন্নয়ন সহযোগিতা সম্পর্কিত ঋণ সহায়তা নীতি সংশোধনে সম্মতি কেন্দ্রীয় মন্ত্রিসভার

দ্বিপাক্ষিক ক্ষেত্রগুলিতে উন্নয়ন সহযোগিতার প্রশ্নে সরকারি পর্যায়ে উন্নয়ন সহায়তাদান সম্পর্কিত নীতিটির রূপরেখা সংশোধনের অনুমতি দিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি অনুষ্ঠিত হয়। রূপরেখা সংশোধন সম্পর্কিত যে বিষয়গুলি মন্ত্রিসভায় অনুমোদিত হয়েছে তার মধ্যে রয়েছে – • প্রধানমন্ত্রীর অনুমোদনক্রমে অর্থমন্ত্রী এবং বিদেশ মন্ত্রী সরকারের পক্ষে যে কোনও দেশ থেকে দ্বিপাক্ষিক সহযোগিতা সম্পর্কিত সহায়তা গ্রহণ করতে পারেন। মার্কিন যুক্তরাষ্ট্র, যুক্ত রাজ্য, জাপান, জার্মানি, ফ্রান্স, ইতালি, কানাডা, রাশিয়া, ইউরোপীয় কমিশন এবং ইউরোপীয়ান ইউনিয়নভুক্ত দেশগুলির কাছ থেকেও তারা এই সহায়তা স্বীকার করতে পারবেন। • বিভিন্ন মূলধন প্রকল্প সহ অন্যান্য বিশেষ বিশেষ প্রকল্পর ক্ষেত্রেও তারা বিশেষ ঋণ সহায়তা গ্রহণ করতে পারবেন। • দ্বিপাক্ষিক সহযোগিতার সঙ্গে যুক্ত এমন দেশগুলির কাছ থেকে বছরে কমপক্ষে ১ বিলিয়ন মার্কিন ডলারের মতো উন্নয়ন সহযোগিতা তারা স্বীকার করতে পারবেন। এর মধ্যে ন্যূনতম ৫০ শতাংশ হতে হবে সাধারণ ঋণ সহায়তা, যা বিশেষ ঋণ হিসেবে বিবেচিত হবে না। • বিশেষ ঋণের ক্ষেত্রে বার্ষিক সুদের হার ০.৩ শতাংশের বেশি হবে না। এক্ষেত্রে মেয়াদ হতে হবে ৪০ বছরের কম। তবে, ঋণ শোধের ক্ষেত্রে ১০ বছরের বিশেষ সুবিধা অব্যাহত রাখতে হবে। • যে সমস্ত সুনির্দিষ্ট প্রকল্পের ব্যয় কমপক্ষে ২৫০ মিলিয়ন মার্কিন ডলার সেগুলিই বিশেষ ঋণ সহায়তার জন্য গ্রাহ্য হবে। আশা করা হচ্ছে, সরকারি এই সিদ্ধান্তের ফলে পরিকাঠামো প্রকল্পগুলির রূপায়ণে মূলধন বিনিয়োগের পরিমাণ বৃদ্ধি পাবে। ফলে, অর্থনৈতিক কর্মপ্রচেষ্টা বিশেষভাবে উৎসাহ যোগাবে কর্মসংস্থানের সুযোগ সৃষ্টি এবং পরিকাঠামোর উন্নয়ন সংক্রান্ত বিষয়গুলিকে। এছাড়াও, প্রসার ঘটবে ‘মেক ইন ইন্ডিয়া’ কর্মসূচি এবং প্রযুক্তি হস্তান্তরের ক্ষেত্রে।
লিঙ্গক্ষেত্রে সমতা রক্ষা ও নারী ক্ষমতায়ন : ভারত ও রাষ্ট্রসংঘের মধ্যে মউ স্বাক্ষরের প্রস্তাবে সম্মতি কেন্দ্রীয় মন্ত্রিসভার

ভারত এবং রাষ্ট্রসংঘের লিঙ্গসমতা ও নারী ক্ষমতায়ন সম্পর্কিত সংস্থার মধ্যে এক মউ স্বাক্ষরের প্রস্তাব সোমবার অনুমোদিত হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এ সম্পর্কিতপ্রস্তাবটিতে আইনগত সংস্থান, নীতি ও কর্মসূচির মাধ্যমে লিঙ্গ ক্ষেত্রে সমতানিশ্চিত করার জন্য কেন্দ্রীয় পঞ্চায়েতি রাজ মন্ত্রককে প্রয়োজনীয় কারিগরি সহায়তাদেওয়া হবে, যাতে পঞ্চায়েতি রাজ প্রতিষ্ঠানগুলি সহ প্রশাসন ও পরিচালনের বিভিন্নক্ষেত্রকে আরও জোরদার করে তোলা যায়। কেন্দ্রীয়পঞ্চায়েতি রাজ মন্ত্রক এবং রাষ্ট্রসংঘের লিঙ্গসমতা ও নারী ক্ষমতায়ন সম্পর্কিত সংস্থাটিপঞ্চায়েতি রাজ প্রতিষ্ঠানগুলিতে মহিলাদের আরও বেশি করে অংশগ্রহণে উৎসাহদানেরলক্ষ্যে পারস্পরিক সহযোগিতা প্রসারের কাজে যুক্ত রয়েছে। এই কর্মসূচির আওতায়পঞ্চায়েত সংস্থাগুলিতে নির্বাচিত মহিলা প্রতিনিধিদের দক্ষতা ও ক্ষমতায়নের ওপরবিশেষ জোর দেওয়া হয়েছে। অর্জিত সাফল্যের পরিপ্রেক্ষিতে উভয়পক্ষই বর্তমানেপ্রস্তাবিত মউ-এর আওতায় সরকারি প্রশাসন ও পরিচালনের ক্ষেত্রে নারী ক্ষমতায়নেরলক্ষ্যে সংশ্লিষ্ট আইন, নীতি ও কর্মসূচিগুলিকে বিশেষভাবে সফল করে তোলার প্রচেষ্টাচালিয়ে যাবে পরস্পরের সঙ্গে সহযোগিতার ভিত্তিতে। প্রস্তাবিত এইমউ-এর আওতায় অন্ধ্রপ্রদেশ, তেলেঙ্গানা, ওড়িশা, কর্ণাটক, রাজস্থান ও মধ্যপ্রদেশের জেলাও মহকুমা পর্যায়ে জোরদার প্রচেষ্টা চালানোর পরিকল্পনা রয়েছে।
আইআইএসইআর, পুণের বিজ্ঞানীদের সঙ্গে প্রধানমন্ত্রীর মতবিনিময়

প্রধানমন্ত্রী শ্রী নরেন্দ্র মোদী শণিবার মহারাষ্ট্রের পুণেতে ভারতীয় বিজ্ঞান শিক্ষা এবং অনুসন্ধান প্রতিষ্ঠান (আইআইএসইআর )-এর বিজ্ঞানীদের সঙ্গে মতবিনিময় করেন। আইআইএসইআর-এর বিজ্ঞানীরা প্রধানমন্ত্রীকে দূষণমুক্ত বিদ্যুৎ উৎপাদনের প্রযুক্তি, কৃষিক্ষেত্রে জৈবপ্রযুক্তি, প্রাকৃতিক সম্পদ অনুসন্ধানের জন্য নতুন নতুন সামগ্রী ও যন্ত্রপাতি দেখান। সেই সময় আণবিক জীববিদ্যা , অ্যান্টিমাইক্রোবায়াল প্রতিরোধী, জলবায়ু গবেষণা, অর্থনীতিতে গাণিতিক প্রয়োগ সহ আধুনিক প্রযুক্তির নানান কৌশলও উপস্থাপন করেন বিজ্ঞানীরা। প্রধানমন্ত্রী, বিজ্ঞানীদের তথ্যসমৃদ্ধ উপস্থাপনার প্রশংসা করেন। ভারতের দ্রুত উন্নয়নে সহায়ক, নির্দিষ্ট চাহিদা পূরণের লক্ষ্যে স্বল্পমূল্যের প্রযুক্তি উদ্ভাবনের জন্য প্রধানমন্ত্রী আহ্বান জানান। এর আগে প্রধানমন্ত্রী আইআইএসইআর পুণের ক্যাম্পাসটি ঘুরে দেখেন। তিনি ছাত্রছাত্রী ও গবেষকদের সঙ্গে মতবিনিময়-ও করেন। তাঁকে সি-ড্যাকের তৈরি সুপার কম্পিউটার ‘পরমব্রহ্ম’-ও দেখানো হয়। এই কম্পিউটারের ক্ষমতা ৭৯৭ টেরাফ্লপ্স। দেশের বিজ্ঞানশিক্ষা ও গবেষণার ক্ষেত্রে ভারতীয় বিজ্ঞান শিক্ষা এবং অনুসন্ধান প্রতিষ্ঠান (আইআইএসইআর ) একটি অগ্রণী প্রতিষ্ঠান । প্রসঙ্গত পুলিশের মহানির্দেশকদের সম্মেলনে যোগ দিতে প্রধানমন্ত্রী দু-দিনের পুণে সফর করছেন। ecember…
প্রধানমন্ত্রী আগামীকাল ঘূর্ণিঝড় ইয়াস ক্ষতিগ্রস্ত পশ্চিমবঙ্গ ও ওড়িশা পরিদর্শনে যাবেন

প্রধানমন্ত্রী শ্রী নরেন্দ্র মোদী আগামীকাল পশ্চিমবঙ্গ ও ওড়িশা পরিদর্শনে যাবেন। তিনি ঘূর্ণিঝড় ইয়াস ক্ষতিগ্রস্ত দুই রাজ্যের ক্ষয়-ক্ষতির মূল্য নির্ধারণের বিষয়ে পর্যালোচনা বৈঠক করবেন। প্রধানমন্ত্রী আকাশপথে দুই রাজ্যের ঘূর্ণিঝড় ক্ষতিগ্রস্ত এলাকা পরিদর্শন করবেন।